text: Fredericia stiler mod 25.000  krydstogtgæster 
  05 februar 2018 kl. 10.07
  I år ventes 7.500 krydstogt-turister til Fredericia med i alt syv anløb. I 2019 er der allerede aftaler om 19 besøg af krydstogtskibe med op mod 25.000 turister ombord.
  
  1,1 million skibsturister ventes at træde i land i ni danske kystbyer i 2017.
  København er den store magnet for krydstogtskibe med 875.000 gæster - mens Fredericia indtager en 7.-plads blandt de danske krydstogt-byer med syv besøg i 2018 med forventet 7.500 gæster ialt.
  Sæsonens første krydstogtskib i Fredericia ventes torsdag den 10. maj.
  I 2019 er der allerede aftaler om 19 besøg af krydstogtskibe i Fredericia.
  - Med de 19 allerede underskrevne aftaler om besøg af krydstogtskibe kommer der op mod 25.000 turister ind over landgangen i Fredericia Havn i 2019, oplyser cruisekoordinator Helle Rosborg Black, Visit Fredericia, til TV SYD.
  Danmarks krydstogtsbyer:
  * København: 875.000 turister.* Aarhus: 101.303 turister.* Skagen: 68.526 turister.* Aalborg: 30.034 turister.* Bornholm: 21.313 turister.* Kalundborg: 11.538 turister.* Fredericia: 7457 turister.* Helsingør: 3706 turister* Hundested: 3446 turister.Kilde: Copenhagen Cruise Network
  
  